Fra Siam forsøgte H.N. Andersen at gøre handelsforbindelsen imellem Danmark og det [[Sydøstasien|sydøstlige Asien]] til en lukrativ forretning, men mødte modstand fra datidens største danske erhvervsmand og [[filantrop]], bankdirektør i [[Privatbanken]] (''nu'': [[Nordea]]) [[C.F. Tietgen]]. I [[1897]] fik H.N. Andersen imidlertid overbevist [[Isak Glückstadt]], direktør i [[Landmandsbanken]] (''nu'': [[Danske Bank]]), om sin forretningsplan og [[19. marts]] [[1897]] blev det [[Københavns Fondsbørs|offentligt handlede]] ''Aktieselskabet Det Østasiatiske Kompagni'' (ØK) stiftet med en selskabskapital DKK 2.000.000. Selskabets formål var i henhold til sin vedtægt at bedrive international handel, industri og transport, gennem bl.a. linjeskibstrafik imellem Europa og Fjernøsten. Aktiviteterne i ''Andersen & Co''. blev indskudt i det nye selskab, og dets kontor i Bangkok blev omdannet til ØKs første oversøiske [[filial]].
Titler Samfund Historie Erhvervsliv Organisationer